open-index/open-wikipedia-markdown huggingface dataset:
Alexander Graf Lambsdorff

**Alexander Graf (greve) Lambsdorff** (født 1966) er en tysk liberal politiker (FDP) og diplomat. Han var medlem av Europaparlamentet fra 2004 til 2017 og medlem av Forbundsdagen i Tyskland fra 2017 til 2023. Han tiltrådte i 2023 som Tysklands ambassadør i Moskva.

Han er nevø av Otto Graf Lambsdorff.

## Referanser


## Eksterne lenker
* 
* 
* 
*
Sinus

**Sinus** kan referere til:

* Sinus, trigonometrisk funksjon
* Sinussetning, læresetning i trigonometri
** Sinuskurve, formen til den grafiske fremstillingen av de to trigonometriske funksjonene sin(x) og cos(x)
* Sinuskonverter, brukes til å skanne hele radiofrekvensbånd
* Sinusknute, en del av hjertets høyre forkammer 
* Sinus (konsertscene), en del av Bodø kulturhus 
* Sinus Meridiani, en albedoformasjon på Mars 
* Sinus (botanikk)
Knut Freiherr von Kühlmann-Stumm

**Knut Freiherr (baron) von Kühlmann-Stumm** (født 17. oktober 1916 i München, død 19. januar 1977 i Bad Soden-Salmünster) var en tysk politiker, først i det liberale FDP, senere i det konservative CDU.

Han var medlem av det tyske parlamentet fra 1960 til 1976. Han var parlamentarisk leder for de liberale i parlamentet fra 1963 til 1968. I protest mot Willy Brandts østpolitikk stemte han mot Brandt og for opposisjonskandidaten Rainer Barzel (CDU) i mistillitsvotumet mot Brandt den 27. april 1972, selv om hans eget parti satt i koalisjonsregjeringen til Brandt. Han stemte også mot østavtalen den 17. mai 1972, og forlot deretter det liberale partiet for å slutte seg til de konservative. Ved nyvalgene ble han innvalgt igjen i parlamentet på CDUs liste.

## Referanser
Otto Graf Lambsdorff

**Otto von der Wenge Graf Lambsdorff** (født 20. desember 1926 i Aachen, død 5. desember 2009 i Bonn) var en tysk liberal politiker (FDP) og regjeringsminister.

Han deltok i andre verdenskrig, hvor han fra våren 1944 tjenestegjorde som offisersaspirant i Wehrmacht etter å ha gått på offiserskolen *Ritterakademie* i Brandenburg an der Havel fra 1941. Rett før krigens slutt ble han sterkt skadet. Etter krigen studerte han juss. Han ble dr. juris. i 1952. Han arbeidet i bankvesenet frem til 1971, og virket fra 1960 dessuten som advokat.

Han var føderal næringsminister fra 1977 til 1982, og fra 1988 til 1993 formann for FDP. Mellom 1972 og 1998 var han medlem av Forbundsdagen.

Lambsdorff ble i 1987 dømt for medvirkning til skatteforbrytelser med bøter som en følge av Flickaffæren. Affæren var også utløsende for at han gikk av som økonomi- og teknologiminister i 1984.

Han var eldste sønn av grev Herbert von Lambsdorff og Eva von Schmid, og var gift i andre ekteskap med Alexandra von Quistorp. Fra sitt første ekteskap hadde han tre barn. Hans nevø Alexander Graf Lambsdorff representerer fra 2004 FDP i Europaparlamentet.

Lambsdorff var medlem av den tyske evangeliske Johanniter-ordenen. Han ble i 2000 tildelt storkors av Forbundsrepublikken Tysklands fortjenstorden. I 2006 ble han tildelt Nordrhein-Westfalens fortjenstorden.

Lambsdorff er gravlagt på Südwestkirchhof Stahnsdorf. 
## Referanser


## Eksterne lenker
* 
* 
* 
*
Leif Larsen (andre betydninger)

**Leif Larsen** kan vise til:

* Leif Andreas Larsen (1898–1978), telegrafdirektør og ordfører i Bærum 1946–1951.
* Leif Larsen (1906–1990), kjent som **Shetlands-Larsen**, offiser fra marinen under andre verdenskrig.
* Leif Larsen (1918–2005), ordfører i Stavanger 1968–1971.
*Leif Johan Larsen (f. 1945), norsk litteraturviter og sakprosaforfatter.
* Leif Larsen (f. 1944), norsk matematiker og professor.
* Leif Værum Larsen (1948–2009), norsk trombonist og politiker.
* Leif Larsen, tidligere administrerende direktør i Geco AS.
*Leif Ove Larsen (f. 1961), norsk medieviter og sakprosaforfatter.
* Leif Olve Dolonen Larsen (f. 1975), norsk idrettsutøver i grenene kulestøt, judo, amerikansk fotball og profesjonell boksing.
* Leif H. Larsen (1954–2015), norsk diplomat.

## Se også
* Larsen, etternavn
Jordet skole (Larvik)

**Jordet skole** er en barneskole mellom Stavern og Larvik. Skolen har ca. 294 (oktober 2018) elever fordelt på 14 klasser. Cathrine Haakestad er rektor fra 1. august 2018. Skolen var bonusskole i 2003, og aktiv deltaker i det landsomfattende Pilot-prosjektet fra 2001 til 2004.

Skolen ligger i Larvik kommune. Sjøen, skogen og boligområder er nære naboer til skolen. Uteområdene rundt skolen er store og blir flittig brukt av elevene i undervisningen.

Skolen har et personale på ca. 36 (2018). Utover dette er vaktmester og renholdere tilknyttet skolen. Ledelsen ved Jordet skole består av rektor og 2 teamledere.

Hoveddelen av Jordet skole er fra 1976. 8 år etter det ble skolen utvidet med gymsal og det som nå er SFO-avdeling for 3. og 4. klasse. I forbindelse med innføringen L-97 der 6. åringene skulle begynne på skolen, ble arealet øket betraktelig. I den nyeste delen av bygget fra 1996, holder nå 1. og 3. klasse til.

Fra 2007  er deler av bygget renovert. Utvendig er vinduer og kledning byttet og det er lagt nytt tak. Innvendig er de fleste dører til klasserommene byttet og elevtoalettene er oppgradert.

## Referanser


## Eksterne lenker
*
Aurora borealis

**Aurora borealis** kan sikte til

* Aurora Borealis, en norsk musikkgruppe som spilte middelaldermusikk
* Den nordlige varianten av polarlys, Aurora polaris
Slogen

**Slogen** er et fjell i Ørsta kommune i Møre og Romsdal. Det har en høyde på  meter over havet. Fjellet ligger ved enden av Norangsfjorden, en sidearm av Hjørundfjorden i Ørsta kommune.

## Fottur

Slogen er en av de mest besøkte fjelltoppene i Sunnmørsalpene og har blitt beskrevet i vakre ordelag:

Toppen kan nås fra forskjellige startpunkter, men de vanligste er:

* Fra bygda Øye ved fylkesvei 655 i Ørsta kommune. Hotell Union Øye er et naturlig utgangspunkt for fjellturer i området. Det som ofte er referert som «normalveien» på Slogen, «Slogråsa», starter 1 km øst for hotellet og går rett fra 60 meter til 1564 meter på vel 3 km. Bratt stigning som kjennes. 
* Skylstadbrekka, ruten mellom Skylstad i Norangsdalen og Patchellhytta, ligger omtrent 2 km øst for hotellet.
* Fra Habostaddalen i Stranda via Patchellhytta. 
* Et annet alternativ er fra Urke via Langesæterdalen. Denne ruta har moderat stigning, men er lang.  

De siste 360 høydemeterne til toppen er lik for alle rutene. Slogråsa og rutene via Patchellhytta og Langesæterdalen møtes på cirka 1200 moh. De siste 100 meterne er brattest, men er ikke regnet som utsatte eller luftige. Slogen skal kunne bestiges av de fleste som er litt fjellvante. 


## Bilder

Fil:Slogen-norge-pachell.jpg|Patchellhytta
Fil:Hotel Union Øye DSC 0221.jpg|Hotel Union Øye
Fil:Øye DSC 0383.jpg|Øye i Norangsdalen


## Referanser




## Eksterne lenker
* 
* Ålesund-Sunnmøre Turistforenings side om Slogen
* Fjellinordvest.net – turguide for Slogen
Bevart grevskap (Wales)

**Bevart grevskap** **i Wales** (engelsk: *Preserved counties of Wales,* walisisk: *siroedd cadwedig*) er et grevskap for seremonielle formål. Den britiske monarken oppnevner *lord lieutenant* for hvert slikt grevskap. En lord lieutenant er monarkens stedlige representant. Tidligere var lord lieutenant tittelen på visekongen (*viceroy*) i Irland. Det finnes åtte slike områder, som er basert på 1974-grensene for de administrative grevskapene.

I 1996 (etter lov om lokalstyre i Wales av 1994) ble de åtte administrative grevskapene i Wales avskaffet, og erstattet av bevarte grevskap. Disse følger nesten nøyaktig 1974-grensene. 

Hvert av grevskapene omfatter fra ett til fem administrative områder. Med unntak av Powys, som bare har ett område, fungerer de kun som seremonielle grevskap som omfatter flere grevskapsdistrikter og byer som hver for seg styres som enhetlige myndigheter.

De bevarte grevskapene med deres administrative områder er:

*Clwyd – Conwy, Denbighshire, Flintshire, Wrexham
*Dyfed – Carmarthenshire, Ceredigion, Pembrokeshire
*Gwent – Blaenau Gwent, Caerphilly, Torfaen, Monmouthshire, Newport
*Gwynedd – Anglesey, Gwynedd
*Mid Glamorgan – Bridgend, Merthyr Tydfil, Rhondda Cynon Taff
*Powys – Powys
*South Glamorgan – Cardiff, Vale of Glamorgan
*West Glamorgan – Neath Port Talbot, Swansea

## Se også
* Hovedområder i Wales
* Distrikter i Wales
## Referanser


## Eksterne lenker
*
Hovedområde (Wales)

**Hovedområde (Wales)** (engelsk: *principal area*) er en enhetlig myndighet med lokalt selvstyre. Wales er inndelt i 22 hovedområder,  *counties* eller *county boroughs* opprettet ved lov 1. april 1996.

De åtte grevskapene som fantes mellom 1974 og 1996 kalles nå bevarte grevskap, og har visse seremonielle funksjoner.

## Referanser
Wikinytt

**Wikinytt** er en åpen og fritt tilgjengelig nyhetstjeneste basert på wikiteknologien, der hvem som helst kan bidra med artikler. Den utgis av Wikimedia Foundation. Den engelske og tyske betaversjonen ble første gang publisert den 3. desember 2004, den norske versjonen den 11. januar 2006.

## Eksterne lenker
* 
* Norsk Wikinytt
* Engelsk Wikinews
* Aftenposten: "Prøv deg som journalist"
* Dagbladet: Her kan DU bli journalist
* Journalism: Online Journalism News &ndash; Wikinews supercharged by London bombings coverage
Polarlys (andre betydninger)

**Polarlys** kan ha flere betydninger:

*Aurora polaris – atmosfærisk fenomen ved polene
*DS «Polarlys» – et tidligere hurtigruteskip bygd i 1912
*MS «Polarlys» (1952) – et tidligere hurtigruteskip bygd i 1952
*MS «Polarlys» (1996) – et av dagens hurtigruteskip
*Polarlys (album) – LP med Ragnar Olsen, utgitt 1983
Friedrich Arnold Brockhaus

**Friedrich Arnold Brockhaus** (født 4. mai 1772 i Dortmund, død 20. august 1823 i Leipzig) var en tysk forlegger, grunnlegger av forlagshuset F. A. Brockhaus og utgiver av Brockhaus Enzyklopädie (1811).

## Referanser


## Eksterne lenker
*
Skuld

**Skuld** (norrønt *Skuld*, trolig fra verbet *skulu*, «å skulle») er i norrøn mytologi den yngste av nornene, den som representerer framtiden. Sammen med Urd og Verdande holder til ved Urdarbrønnen som ligger under verdenstreet Yggdrasil. Navnene Urd, Verdande og Skuld betegner tre tidsstadier: fortid, nåtid og framtid.

Skuld er også en valkyrje, en som velger og tar med seg tapre menn som faller i strid.

## I kildene
### Voluspå
Skuld nevnes i to vers i det komplekse diktet *[[Voluspå]]* (*Volven spår*):

:*Derfra kommer møyer;*
:*mangt vet de,*
:*tre fra kilden*
:*under treet.*
:*Urd kalles den ene,*
:*den andre Verdande*
:*– skar i staver –*
:*Skuld den tredje;*
:*loven la de.*
:*livet valgte de,*
:*målte skjebnen*
:*for menneskeætten.*
– *Voluspå*, vers 20

Nornene representerer en del av livsmysteriet i norrøn mytologi; skjebnen. Nornene bor dessuten ved Yggdrasil, og er således en del av norrøn kosmologi og skapelsesmyten. Det var ikke bare guder og dverger som bidro til skapelsen. I vers 17 ble menneskene Ask og Embla skapt «uten skjebne». I vers 20 får de skjebne av nornene. Uttrykket «skar i staver» henviser til at dikteren av Voluspå lar nornene skjære sine beslutninger som merker i tre, antagelig tilsvarende som i primstaver eller i loddmerker. Andre norrøne kilder forteller at nornene spinner eller vever skjebnen.

Skuld nevnes også ved navn i vers 30 i *Voluspå*, men ikke sammen med Urd og Verdande. Her nevnes Skuld som valkyrje sammen med en rekke andre: *«Valkyrjer så hun, / vidt fra kom de, / gitt til å ride / til gudefolket; / Skuld holdt et skjold / Og Skogul et annet»* Valkyrjenes rolle er vesentlig lik nornenes ved at de bestemmer og har særegen kunnskap, men den er mer aktiv og samtidig dyster ved at de er «herjans kvinner» og knyttet til krigen og slagmarken som er preget av blod og død. Hvorfor dikteren gir nettopp Skuld en dobbel rolle er ukjent.

### Gylvaginning
I *[[Gylvaginning]]* i *[[Den yngre Edda]]* forteller Snorre Sturlason at Skuld er den yngste av nornene, og at hun også er en valkyrje som velger ut krigere som er falt i slag.

:«Det står ein fager sal under asken ved brunnen, og or den salen kjem det tre møyer som heiter Urd, Verande og Skuld. Desse møyane set fast lagnaden for menneska; vi kaller dei norner.»

:«Gunn og Ròta og den yngste av nornene, ho som heiter Skuld, rid jamt ut for å ‘kjóse vak’ og rå for gangen i slaget.»

### Skaldskaparmål
I den siste delen av *[[Skaldskaparmål]]*, *Navnaþulur*, som lister en rekke navn i vers, blir også Skuld nevnt som en av flere valkyrjer. Denne delen av *Skaldskaparmål* blir ikke alltid tatt med i alle moderne utgaver.

## Annen bruk av navn Skuld
* Assuranceforeningen Skuld
* Skiklubben Skuld
* Diskusjonsforeningen Skuld (stiftet 1883)
* asteroiden 1130 Skuld

## Referanser


## Litteratur
* *Edda (Den eldre Edda og Den yngre Edda)* i Ivar Mortensson-Egnunds oversettelse, Det Norske Samlaget 2002. ISBN 82-521-5961-3
* Lind, Idar (2007): *Norrøn mytologi frå A til Å*. Oslo: Samlaget, 2. utg. ISBN 978-82-521-7141-9
* Steinsland & Sørensen (1999): *Voluspå*. Oslo: Pax Forlag. ISBN 82-530-2136-4
Rån

**Rån** (eller **Ran**) er i norrøn mytologi Æges hustru og havets gudinne. I et stort nett fanger hun dem som er i ferd med å drukne, og holder dem fanget i den store boligen sin under havet.

Hun har ni døtre som alle er Heimdalls mødre.

## Litteratur

## Referanser
Idunn

:*For tidsskriftdatabasen, se [[Idunn.no]]*
:*For kvinnenavnet, se [[Idun]]*
**Idun** eller **Idunn** (norrønt: **Iðunn**) er i norrøn mytologi kjærlighetsgudinnen som er gift med Brage.
Hun opptrer kun i få myter, hvor den viktigste er myten om jotnen Tjatse.
Hun har ansvar for de livgivende og foryngende epler som sikrer gudene evig ungdom.

Myten om Idunn og Tjaste fortelles det om i Den yngre Edda, og hun omtales i 
Den eldre Edda.
Disse tekstsamlinger ble innsamlet og nedskrevet på i Island på 1200-tallet.

## Referanser


## Eksterne lenker
*
Det korniske nasjonalistparti

**Det korniske nasjonalistparti** (**Cornish Nationalist Party**, **CNP**) er et politisk parti i Cornwall, England. Det ble opprettet 28. mai 1975 etter en splittelse i partiet Mebyon Kernow. 

Medlemmene arbeider for at Cornwall skal løsrives fra England, og eventuelt også fra Storbritannia. Der arbeider også for å bevare en kornisk identitet, herunder fremme av det korniske språk, og søker å opprette kontakt med folk i andre land som har røtter fra Cornwall og mennesker i andre områder som har en lignende situasjon som Cornwall.

Partiet minnes den 27. juni hvert år Thomas Flamank, lederen for det korniske opprøret i 1497 i en seremoni i Bodmin.

CNP utgir bladet *An Baner Kernewek* (*Det korniske banner*) fire ganger i året. 

## Referanser


## Eksterne lenker
*
Verdande

**Verdande** («det som er i ferd med å bli») er i den norrøne mytologien en av de tre nornene, skjebnegudinnene, som sitter ved Yggdrasils røtter og spinner menneskers og guders skjebnetråd. De to andre er Urd («det som har blitt») og Skuld («det som skal bli»). 

## Annen bruk
Verdande har også gitt navn til Skiklubben Verdande i Oslo.

## Referanser
Oriental Mindoro

**Oriental Mindoro** er en filippinsk provins i regionen MIMAROPA i landsdelen Luzon. Den omfatter den østre del av øya Mindoro og enkelte mindre øyer. I vest er provinsen Occidental Mindoro, i nord provinsen Batangas, øst øyprovinsene Marinduque og Romblon og i sør småøyer som tilhører provinsen Aklan. Provinssetet er Calapan City.

## Navnet Mindoro
Navnet er en sammentrekning av det spanske *Mina de Oro*, som betyr gullgruve.

## Politisk inndeling
Oriental Mindoro er delt i 1 "city" (bykommune) og 14 "municipalities" (landkommuner).

### Bykommune (cities)
* Calapan City

### Landkommuner (municipalities)

## Menneskerettigheter
Mindoro var særlig hardt rammet av militærets kampanje for å eliminere politisk opposisjon. Øya fungerte i perioden 2001-2004 som laboratorium for elimineringsstrategien. 45 mennesker ble drept, blant dem prester, lokalpolitikere, ungdomsledere og andre. Flere mennesker ble drevet på flukt, særlig blant urfolksgruppen Mangyan. Idag er det lite synlig politisk aktivitet. Myndighetene har imidlertid ikke lyktes med å knuse all opposisjon.
De har heller ikke lyktes i å knuse geriljaen (NPA) på øya.

## Eksterne lenker
*
Santo Tomás-universitetet

**Santo Tomás-universitetet** (**University of Santo Tomas**, ***UST***), opprettet 28. april 1611, er Asias og Filippinenes eldste eksisterende universitet, og et av de største katolske universiteter i verden. Universitetsområdet omfatter 220&nbsp;000 m² og ligger sentralt i Manila, samt har en avdeling i Negombo på Sri Lanka.

Det har 64&nbsp;192 studenter fra inn- og utland (2006). 

Universitetet ble opprettet av den spanske erkebiskop av Manila som et presteseminar, og oppkalt etter den hellige Thomas Aquinas. Dominikanerne ble gitt ansvaret for institusjonen. Det vokste raskt og gir nå undervisning og akademiske grader innen jus, medisin og en rekke andre fag. 

Universitetets fullstendige navn inkluderer også «pavelig og kongelig universitet». Dette er titler det har fått fra pavene og fra den spanske kong Karl III. 

UST har utdannet en stor del av den filippinske elite opp gjennom tidene. 

Under den annen verdenskrig omgjorde japanerne universitetsområdet til konsentrasjonsleir for sivilister, utlendinger og krigsfanger, Santo Tomás interneringsleir. Blant fangene var mannskapet fra det norske lasteskipet MS «Ravnaas» fra Arendal. Skipet ble bombet av japanske fly da det passerte Filippinene på vei fra India til USA.

## Referanser


## Eksterne lenker
* University of Santo Tomas
Ifugao

**Ifugao** er en provins i Cordillera Administrative Region i landsdelen Luzon på Filippinene. I nord er provinsen Mountain Province, i øst Isabela, i sør Nueva Vizcaya og i vest Benguet. Provinssetet er Lagawe.

Provinsen er kjent for sine risterrasser, som er del av verdensarven. Vest i provinsen ligger deler av Mount Data nasjonalpark innen Ifugao. I Magat-elvens dalføre, øst i provinsen, er Magatsjøen, et vannreservoar med et vannkraftverk med 381 megawatts ytelse.

*Ifugao* betyr «jordens folk» på ifugaofolkets språk.

## Politisk inndeling
Ifugao er delt i 11 "municipalities" (landkommuner).

### Landkommuner (municipalities)

## Eksterne lenker
*
Kalinga

**Kalingao** er en filippinsk provins i Cordillera Administrative Region i landsdelen Luzon. I nord er provinsen Apayao, i nordøst Cagayan, øst Isabela, i sør Mountain Province og i vest Abra. Provinssetet er Tabuk.

*Kalinga* på språkene ibang og gaddang betyr «hodejeger».

## Politisk inndeling
Kalinga er delt i én by og 7 *municipalities* (landkommuner).

### By
*Tabuk City

### Landkommuner (municipalities)

## Eksterne lenker
*
Michael Strunge

**Michael Strunge** (født 19. juni 1958, død 9. mars 1986) var en dansk dikter. Michael Strunge utgav elleve diktsamlinger. Han begikk selvmord.

Som medlem av den opprinnelige kretsen med 80-tallsdiktere som samlet seg omkring *Hvedekorn*-redaktøren Poul Borum, arrangerte Michael Strunge i 1980, blant annet sammen med dikterkollegaen Jens Fink-Jensen, generasjonsmanifestasjonen *NÅ!!80* i Huset i København. 

Michael Strunge-prisen har blitt delt ut siden 1989.

## Bibliografi
* *Livets Hastighed*, 1978
* *Fremtidsminder*, 1980
* *Skrigerne*, 1980
* *Vi folder drømmens faner ud*, 1981
* *Nigger I. Mit nøgne hjerte. Urene digte*, 1982
* *Ud af natten*, 1982
* *Nigger II. Mit nøgne hjerte. Uren poesi og beskidte tanker*, 1983
* *Popsange*, 1983
* *Væbnet med Vinger*, 1984
* *Verdenssøn*, 1985 (som *Simon Lack*)
* *Billedpistolen*, 1985

## Priser

## Referanser
 
 
 
## Eksterne lenker
*
Otto

**Otto** er et opprinnelig tysk mannsnavn som betyr «rikdom».

## Etymologi
*Otto* har tysk opprinnelse og betyr «rik». Det er en variant av de nørrøne navnene som begynner med Aud-. 

*Autto* og *Otoh* er varianter av navnet. *Otto* er også et palindrom.

## Utbredelse
*Otto* var et svært vanlig navn i Sverige på midten av 1800-tallet. Navnet *Otto* var vanlig i Norge fra 1880- til 1950-årene og hadde en popularitetstopp med 0,8 % i 1884.

I Tyskland var *Otto* et populært navn på første halvdel av 1900-tallet.

*Otto* er i dag et vanlig mannsnavn blant annet i Tyskland, Østerrike og Guatemala.

|}

## Kjente personer som heter Otto
* Keiser Otho av romerriket (32–69)
* Keiser Otto I av det tysk-romerske rike (912–973)
* Keiser Otto II av det tysk-romerske rike (955–983)
* Keiser Otto III av det tysk-romerske rike (980–1002)
* Keiser Otto IV av det tysk-romerske rike (1174–1218)
* Kong Otto av Hellas (1815–1867)
* Otto von Bismarck (1815–1898), tysk statsmann
* Otto Sverdrup (1854–1930), polfarer
* Otto Lous Mohr (1886–1967), norsk lege og universitetsrektor.
* Otto von Porat (1903–1983), norsk olympisk mester i boksing (1924)
* Otto Jespersen (f. 1954), komiker
* Miranda Otto (f. 1967), australsk skuespillerinne

## Annen bruk av navnet
*Otto* var blant de femti vanligste hundenavnene i Norge i en undersøkelse fra 2025.

## Navnedag
*Otto* har navnedag i flere land, oftest 17. april. Den norske navnedagen er .

## Referanser


## Eksterne lenker
*
Iris

**Iris** eller **IRIS** kan sikte til:

* Iris (mytologi), en gudinne i gresk mytologi
* Iris (navn), et kvinnenavn.
* Iris (øye), også kalt regnbuehinne, den fargede delen av øyet hos virveldyr
* Iris, et maleri (egentlig flere verker) av Vincent van Gogh
* Iris (britisk/fransk band), et instrumentalt rockeband
* Iris (belgisk musiker), belgisk musiker
* Iris Caltwait, norsk musiker
* ''Iris'' (film), fra 2001
* International Research Institute of Stavanger, **IRIS**
* Iris Salten, renovasjonsselskap i Salten

* Irisblender, en mekanisme i kameraet som begrenser lysåpningen
* Irisblender er også en del av sikte på et våpen

* Sverdliljeslekta (*Iris*), planteslekti sverdliljefamilien
Albrecht von Wallenstein

**Albrecht Wenzel Eusebius von Wallenstein** (1583–1634) var en tysk keiserlig generalfeltmarskalk under tredveårskrigen, hvor han var leder for troppestyrken som i 1627 og 1628 herjet Jylland. Han var hertug av Friedland og Mecklenburg.

Han ble avskjediget for forræderi i 1634 etter fredsforhandlinger med svensker og sachsere, og ble kort tid etter myrdet med en hellebard av noen sammensvorne offiserer, muligvis etter ordre fra keiseren.

Wallenstein stammet fra en gammel bøhmisk familie, og navnet stammer fra stamslottet Waldenstein eller Waldstein i Turnau.

## Referanser
Karl VI av Det tysk-romerske rike

**Karl VI** (født 1. oktober 1685, død 20. oktober 1740) var keiser av det tysk-romerske rike fra 1711 til 1740. Han var den annen sønn av Leopold I, og lillebror til Josef I, som han etterfulgte.

Karl strebet allerede i 1700 etter den spanske trone i den spanske arvefølgekrig, men med freden i Rastatt 1714 måtte han oppgi det. Videre arbeidet han for å få sin datter Maria Theresia anerkjent som sin etterfølger i de østerrikske land, hvilket lyktes med den pragmatiske sanksjon i 1713. 

Karl VI var den siste av den habsburgske mannslinje.

## Referanser


## Eksterne lenker
*
Karl V

**Karl V** er navnet på flere personer:

* Kong Karl V av Frankrike (1338&ndash;1380), kalt «den vise».
* Keiser Karl V av det tysk-romerske rike (1500&ndash;1558) (Karl I av Spania)
* Karl V, hertug av Lorraine (1643&ndash;1690)
* Kong Karl V av Napoli (1661&ndash;1700) (Karl II av Spania)
* Tronpretendenten Karl V av Spania (1788&ndash;1855)
Josef I av Det tysk-romerske rike

**Josef I** (født 26. juli 1678, død 17. april 1711) var keiser av det tysk-romerske rike i perioden 1705–1711, Ungarns og Böhmens konge, og erkehertug av Østerrike. Han var den eldste sønn av keiser Leopold I. 

Keiser Josef ble født i Wien, og den strenge oppdragelsen han fikk av prins Dietrich Otto von Salm, gjorde ham til en dyktig lingvist. I 1687 ble han kronet til konge av Ungarn, og 6. januar 1699 mottok han Romerrikets krone. Keiseren giftet seg med Wilhelmine Amalie av Braunschweig-Lüneburg og fikk senere døtrene Maria Josepha og Maria Amalie med henne.

I hele keiserens regjeringstid pågikk den spanske arvefølgekrigen, hvor den østerrikske armé med hjelp fra sine engelske og hollandske allierte under ledelse av prins Eugen av Savoia seiret (seirene ved Oudenaarde i 1708 og Malplaquet i 1709).

Josef døde av kopper.

## Referanser


## Eksterne lenker
* 
* Reforming zeal in the Baroque: Joseph I – kort biografi (engelsk)
Leopold I av Det tysk-romerske rike

**Leopold I** (født 9. juni 1640 i Wien, død 5. mai 1705 samme sted) var sønn av Ferdinand III og av den habsburgske slekt. Han ble konge av Ungarn 1655, 1656 av Böhmen og ved farens død i 1657 hersker over de østerrikske arveland. Leopold ble 1658 i Frankfurt am Main kronet som keiser av det tysk-romerske rike. 

## Liv og virke
### Bakgrunn
Han var sønn av keiser Ferdinand III (1608–1657) og hans hustru den spanske infanta Maria Anna. Hans eldre bror var Ferdinand, den senere Ferdinand IV. Hans søster Maria Anna var gift med kong Filip IV av Spania. Hans halvsøster Eleonore giftet seg med  Mikael av Polen og senere hertug Karl V av Lothringen. Hans halvsøster Maria Anna Josepha var hustru til den jülich-bergiske hertug og senere pfälziske kurfyrst Jan Wellem, hvis søster Eleonore skulle bli Leopold hustru da han inngikk sitt tredje ekteskap.

Han var også tett beslektet med den nesten jevnaldrende kong Ludvig XIV av Frankrike, hans livslange rival. De var fettere gjennom sine spanske mødre og ble også svogere ved sine respektie ekteskap med spanjoler. 

Opprinnelig var Leopold tiltenkt en geistlig løpebane. Han skulle bli biskop av Passau, og derfor ble han forberedt med en fremragende utdannelse. Oppdragelsen fikk han under ledelse av Johann Ferdinand Graf Porzia og av jesuittene Christoph Miller og Johann Eberhard Neidhardt. Hans oppdragelse var katolsk av tidens barokke særtrekk. Han hadde også til å begynne markerte motreformatoriske tilbøyeligheter.

### Keiser
Selv om han var en dypt engasjert katolikk samarbeidet han utenrikspolitisk med de protestantiske landene England og Nederland. Innenrikspolitisk var hans regjeringstid kjennetegnet av voksende sentralisme, noe som førte til uroligheter særlig i Ungarn, og av en motreformatorisk preget katolisisme. Leopolds politikk var innrettet mot undertrykkelse av den særlig i Ungarn sterke protestantisme. Til denne kontekst må også fordrivelsen av jødene i 1670/71.

Leopold I var en språkbegavet, velutdannet og musikalsk mann som gjorde hoffet i Wien til et sentrum for barokkulturen.

Leopold var gift tre ganger og fikk 16 barn, men åtte døde som små.

Han førte  en lang rekke kriger:
* med Sverige 1657–1660
* med Tyrkia 1662–1664 og 1683–1699
* med Frankrike 1672–1679
* Den pfalziske arvefølgekrig 1688–1697 
* Den spanske arvefølgekrig fra 1701, hvor Leopold forsøkte å sikre Habsburgernes makt i Spania.

## Referanser


## Litteratur
* John Philip Spielman: *Leopold I. Zur Macht nicht geboren* (Originaltitel: *Leopold the First of Austria*, übersetzt von Gerald u. Uta Szyszkowitz). Styria, Graz / Wien / Köln 1981, ISBN 3-222-11339-4.
* 
* Anton Schindling: *Leopold I.* In: Anton Schindling, Walter Ziegler (Hrsg.): *Die Kaiser der Neuzeit. 1519-1918. Heiliges römisches Reich, Österreich, Deutschland*. Beck, München 1990 ISBN 3-406-34395-3, S. 169–185.
* 

## Eksterne lenker
*
Iris (navn)

**Iris** er et kvinnenavn med gresk opprinnelse. Navnet betyr «regnbue». Navnet er vanlig i mange land, blant annet Østerrike og Nederland. En navnebærer er designeren Iris Apfel. Iris har norsk navnedag den 24. mai.

## Etymologi
*Iris* er dannet som en latinsk skrivemåte av det greske navnet *Ιρις*. Navnet er dannet av det greske ordet *ἴρις* (*iris*), som betyr «regnbue». 

*Iris* skrevet baklengs blir et annet kvinnenavn: *[[Siri]]*.

## Utbredelse
*Iris* var et populært navn i England i 1920- og 1930-årene.
	

Navnet *Iris* var vanlig i Norge i 2010- og 2020-årene og hadde en popularitetstopp med 0,3 % i 2024.

*Iris* er i dag et vanlig navn i mange land i forskjellige deler av verden.

|}

## Navnedag
*Iris* har navnedag i flere land, oftest 24. mai. Den norske navnedagen er .

## Kjente personer som heter Iris

* Iris Adrian (1912–1994), amerikansk filmskuespiller
* Iris Murdoch (1919–1999), britisk forfatter og filosof
* Iris Apfel (1921–2024), amerikansk forretningskvinne, interiørdesigner og moteikon
* Iris Johansen (født 1938), amerikansk forfatter av spennings- og romantiske romaner
* Iris Chacón (født 1950), puertoricansk sanger og danser
* Ellen Iris Lindvåg (født 1960), norsk forfatter
* Iris Theres Korsnes (født 1970), norsk skuespiller
* Iris Morhammer (født 1973), østerriksk håndballspiller
* Iris Kyle (født 1974), amerikansk kroppsbygger og verdensmester
* Iris Mittenaere (født 1993), fransk modell og Miss Universe 2016
* Iris Apatow (født 2002), amerikansk skuespiller

## Referanser


## Eksterne lenker
*
Matthias av Det tysk-romerske rike

**Matthias** (født 24. februar 1557 i Wien, død 20. mars 1619 samme sted) var keiser av det tysk-romerske rike fra 1612. Han var sønn av keiser Maximilian II og bror til Rudolf II. Hans valgspråk var *Concordia lumine maior* («endrektighet er sterkere enn lys»).

## Liv og virke
### Bakgrunn
Han var tredje sønn av Maximilian II og Maria av Habsburg (datter av keiser Karl V), bror til Rudolf II, nevø til Ferdinand II.

### Den reelle leder
Under sin bror, keiser Rudolfs, sinnssykdom ble han den virkelige leder for huset Habsburgs politikk. Denne prosessen fikk et formelt utslag i 1593 da keiser Rudolf gjorde ham fil guvernør i Østerrike. Da inngikk han et nært samarbeide med Wiens katolske biskop, Melchior Klesl, som senere ble hans nærmeste rådgiver. I 1605 tvang Matthias keiseren til å la ham ta hånd om de ungarske protestantiske opprørere. Resultatet ble freden i Wien, som sikret religionsfrihet i Ungarn og garanterte transilvanerne å velge sine egne fyrster i fremtiden. Samme året ble Matthias anerkjent som Huset Habsburgs overhode og som den fremtidige overtager som keiser, som følge av Rudolfs sykdom.

I allianse med storfolket i Ungarn, Østerrike og Mähren tvang Matthias sin bror til helt å overføre myndigheten over disse landene til ham. Rudolf overdro ham også  Böhmen i 1611. Matthias' ahær hadde da holdt Rudolf sinnesperret som fange i sitt slott i Praha en tid.

Han giftet seg i 1611 med sin tjueåtte år yngre kusine Anna av Tirol, datter av erkehertug Ferdinand II av Tirol. Ekteskapet ble uten barn som vokste opp.

### Keiser
I 1612 etterfulgte han sin bror som keiser. Han forsøkte å føre en forsonlig politikk overfor protestantene. Denne politikk var drevet frem av Klesl, som dominerte i høy grad. Klesls ønske var at man med kompromisser mellom katolikker og protestanter ville styrke riket. Det var en del motstand mot denne politikken fra andre habsburgere.

Matthias bygget en jaktstue som senere skulle bli slottet Schönbrunn.

Matthias døde 20. mars 1619, 62 år gammel, bare tre måneder etter sin hustrus bortgang. Han ble etterfulgt av sin nevø Ferdinand II.

## Litteratur
* 
* Brigitte Vacha (Hrsg.): *Die Habsburger. Eine europäische Familiengeschichte.* Wien 1992, S. 189–192.
* 
* 
* 

## Referanser


## Eksterne lenker
*
Tyra Banks

**Tyra Lynne Banks** (født 1973) er en amerikansk supermodell, TV-personlighet, skuespillerinne, av og til sanger og forretningskvinne. Hun ble først lagt merke til som ettertraktet modell i Paris, Milano, New York, London og Tokyo, og er den første afro-amerikanske modellen avbildet på forsiden av *[[Gentlemen's Quarterly]]*, *[[Sports Illustrated]]s* badedraktutgave og Victoria's Secrets undertøykatalog.

Banks’ kommersielle gjennombrudd var derimot gjennom TV. Hun er skaperen av realityprogrammet *[[America's Next Top Model]]*, med-skaper av *[[True Beauty]]*, medvirkende i *[[Stylista]]* og vertinne i sitt eget talkshow, *[[The Tyra Banks Show]]*.

Hun har opptrådt som skuespiller, blant annet i TV-filmen *[[Life-Size]]* og i kinofilmen *[[Coyote Ugly]]*.

## Biografi
Tyra Banks ble født i Los Angeles i California, og er datter av Don Robert Banks og Carolyn London. Hun vokste opp i Inglewood i California sammen med broren Devin Banks.  Hun gikk på Immaculate Heart High School, en privat, katolsk, jenteskole i Los Angeles. Hun var veldig tynn da hun vokste opp, noe hun ofte ble mobbet for, og ble av mange betraktet som «den stygge andungen». Banks har senere sagt at dette var en svært vanskelig tid for henne, og at hun utviklet et veldig sterkt selvbildeproblem.

I 1991, da Banks var 17 år gammel og skulle til å begynne på Claremount McKenna College, fikk hun sin første jobb som modell av modellbyrået Elite Model Management. I 1993 var hun med i "The fresh prince of Bel air" og spilte med Will Smith i en del episoder.

I 2003 skapte Banks realityserien *[[America's Next Top Model]]*.  I 2005 fikk hun sitt eget talkshow, *[[The Tyra Banks Show]]*, og deltok for siste gang i et moteshow med *[[Victoria's Secret|Victoria's Secret Fashion Show]]* samme år.

Banks har også vært involvert i andre realityshow, deriblant *[[Stylista]]* og *[[True Beauty]]*. Våren 2010 ble den siste sesongen av *The Tyra Banks Show* filmet.

## Referanser


## Eksterne lenker
* 
* 
* 
*
Liste over konger av Northumbria

**[[Northumbria]]** var et av anglernes kongeriker i tidlig middelalder i det som nå er nordlige England og sørøstlige Skottland. Det var opprinnelig delt i to riker, Bernicia og Deira, som ble forent av Æthelfrith i 604. I tiden etter dette fortsatte det å være ett rike med unntak av kortere perioder med splittelse. Tiden før 604 regnes også med i Northumbrias historie, fordi de to rikene allerede før samlingen var svært tett sammenknyttet, og kan sees som to regioner med hver sin konge i samme rike. Unntakene er i løpet av den korte perioden fra 633 til 634, da Northumbria ble kastet ut i kaos av kong Edwins død i kamp og den ødeleggende invasjonen av Cadwallon ap Cadfan, den walisiske kongen av Gwynedd. Enheten i de Nnorthumbriske kongedømmene ble gjenopprettet etter Cadwallons død i kamp i 634.

Et annet unntak er en periode fra ca år 644 til 664, da konger styrte individuelt over Deira. I 651 fikk kong Oswiu drept Oswine av Deira drept og erstattet ham med Æthelwald, men Æthelwald viste seg ikke å være en lojal underkonge, og allierte seg med kong Penda av Mercia. Ifølge Beda fungerte Æthelwald som Pendas veileder under sistnevntes invasjon av Northumbria, men trakk tilbake styrkene sine da hærene til Mercia og Northumbria møttes i slaget ved Winwaed. Etter Mercias nederlaget ved Winwaed, mistet Æthelwald makten og Oswius egen sønn, Alhfrith, ble konge i hans sted. I 670 ble Ælfwine, broren til den barnløse kong Alhfrith, gjort til konge av Deira; på dette tidspunktet kan tittelen ha blitt brukt primært for å utpeke en arving. Ælfwine ble drept i kamp mot Mercia i 679, og det var ikke en annen adskilt konge av Deira før norrønt styre.

## Konger av Bernicia

## Konger av Deira

## Konger av Northumbria

## Kongene av Jorvik
De norrøne kongene av Jorvík (sørlige Northumbria, det tidligere Deira) fra hovedstaden Jórvík (York) i det meste av perioden mellom 867 og 954. Nord-Northumbria (det tidligere Bernicia) var styrt av angelsaksere fra deres base i Bamburgh. Mange detaljer er usikre ettersom historien til Northumbria på 800- og 900-tallet er dårlig registrert.

Selv om Eadred hevdet å styre fra 946, ble kongeriket Northumbria ikke absorbert permanent i England før etter 954. Deretter hadde Osulf kontroll over hele Northumbria under Eadred. Se Herskere av Bamburgh for påfølgende herrer av Bamburgh etter Osulf, hvorav ingen regjerte som konger.

## Noter

## Referanser


## Litteratur
* Mackenzie, E; Ross, M. (1834): ''An Historical, Topographical, and Descriptive View of the County Palatine of Durham''. Bind I. Newcastle upon Tyne: Mackenzie and Dent. s. xi.
* Downham, Clare (2007): *Viking Kings of Britain and Ireland: The Dynasty of Ívarr to A.D. 1014*, Edinburgh: Dunedin, ISBN 978-1-903765-89-0, OCLC 163618313
* Woolf, Alex (2007): *From Pictland to Alba, 789–1070*, The New Edinburgh History of Scotland, Edinburgh: Edinburgh University Press, ISBN 978-0-7486-1234-5, OCLC 123113911

## Eksterne lenker
*«Anglo-Saxon Britain - The Kings of Northumbria», *The History Files*
Freaks

***Freaks*** er det andre albumet av Pulp, utgitt i 1986. Albumet vakte lite oppmerksomhet da det ble gitt ut.

## Sporliste
#«Fairground»
#«I Want You»
#«Being Followed Home»
#«Master of the Universe»
#«Life Must Be So Wonderful»
#«There's No Emotion»
#«Anorexic Beauty»
#«The Never-Ending Story»
#«Don't You Know»
#«They Suffocate At Night»
Alle sanger er skrevet av Pulp, bortsett fra nr. 7, som har tekst av David Kurley.

## Personell
* Jarvis Cocker – vokal, gitar, trommer
* Russell Senior – gitar, fiolin, vokal
* Candida Doyle – orgel, piano, vokal
* Peter Mansell – bass, gitar
* Magnus Doyle – trommer, perkusjon, gitar

## Eksterne lenker
*
Carl Friedrich von Weizsäcker

**Carl Friedrich friherre von Weizsäcker** (født 28. juni 1912 i Kiel, død 28. april 2007) var en tysk fysiker og filosof.

Han var sønn av diplomaten baron Ernst von Weizsäcker, og bror av Tysklands tidligere president Richard von Weizsäcker. Han er far til politikeren Ernst Ulrich von Weizsäcker. Carl Friedrich von Weizsäcker var det lengstlevende medlem av gruppen av tyske fysikere som forsøkte å utvikle en tysk atombombe under andre verdenskrig

Weizsäcker ble i 1961 utnevnt til den tyske ordenen Pour le Mérite für Wissenschaften und Künste.
## Referanser
Liste over konger av Essex

**Kongene av Essex** styrte det angelsaksiske kongedømmet Essex fra omkring 500 til 825, da riket ble innlemmet i Wessex. 

Listen over konger er ufullstendig, og årstallene er omtrentlige i de fleste tilfeller.
EOS-utvalget

**Stortingets kontrollutvalg for etterretnings-, overvåkings- og sikkerhetstjeneste** (**EOS-utvalget**) er et permanent kontrollorgan oppnevnt av Stortinget. Rapporteringen til Stortinget skjer i form av årsmeldinger.

## Bakgrunn og virke
Kontrollområdet er ikke knyttet til bestemte organisatoriske enheter. Derfor er det ikke avgjørende hvilke organer eller etater som til enhver tid driver EOS-tjeneste. I dag er disse oppgavene i hovedsak lagt til Etterretningstjenesten, Politiets sikkerhetstjeneste, Nasjonal sikkerhetsmyndighet og Forsvarets sikkerhetsavdeling. Det er her utvalget i hovedsak utfører sin kontroll. I tillegg har Stortinget bestemt at utvalget skal ha en årlig inspeksjon av Etterretningsbataljonen og en årlig inspeksjon av Forsvarets spesialstyrker. Formålet er rent kontrollerende, og utvalget skal følge prinsippet om etterfølgende kontroll. Utvalget kan ikke instruere de kontrollerte tjenestene.

Utvalget skal også av eget tiltak inspisere politi og andre organer eller institusjoner som bistår PST. Dette inkluderer private virksomheter.

Utvalget kan også undersøke andre deler av forvaltningen som driver EOS-tjeneste om det anses nødvendig ut fra kontrolloppgaven. For eksempel vil det være naturlig for utvalget å kontrollere Sivil klareringsmyndighet med jevne mellomrom.

Overordnet påtalemyndighet, det vil si statsadvokatene og riksadvokaten, er unntatt fra kontrollområdet.

Utvalget mottar klager fra enkeltpersoner og organisasjoner, og avgjør selv om klagen gir grunn til undersøkelser. Uttalelser til klagere kan ikke inneholde graderte opplysninger, slik som at noen har vært gjenstand for overvåkning eller ikke. Ved klager om overvåkning kan utvalget bare uttale om klagen har gitt grunn til kritikk eller ikke.

## Medlemmer
Utvalget har syv medlemmer medregnet leder og nestleder, alle valgt av Stortinget etter innstilling fra Stortingets presidentskap, for et tidsrom av inntil fire år.

### Ledere
* Grete Faremo (2025–2027)
* Astri Aas-Hansen (Ap) (2021–2025)
* Svein Grønnern (H) (2019–2021)
* Eldbjørg Løwer (V) (2011–2019)
* Helga Hernes (Ap) (2006–2011)
* Leif Mevik (1999–2006)
* Rikard Olsvik (Ap) (1997–1999)
* Per N. Hagen (Sp) (1996–1997)

## Årsmeldinger
* https://eos-utvalget.no/wp-content/uploads/2019/05/eos_a_rsmelding_2018_nett_ok.pdf
* https://eos-utvalget.no/norsk/arsmeldinger/content/text_1401199471784/1523360316865/_2017_eos_a_rsmelding_nett.pdf
* https://eos-utvalget.no/norsk/arsmeldinger/content/text_1401199471784/1491375612710/aarsmelding2016no.pdf
* https://eos-utvalget.no/norsk/arsmeldinger/content/text_1401199471784/1458212411358/eos_rsmelding_2015.pdf
* https://eos-utvalget.no/norsk/arsmeldinger/content/text_1401199471784/1449826872989/eos_rsmelding_2014.pdf 

## Se også
* Kontrollutvalget for kommunikasjonskontroll
* Tilsynet med Efterretningstjenesterne

## Referanser


## Eksterne lenker
* 
*
Wedmoretraktaten

**Wedmoretraktaten** var en avtale mellom danene og angelsakserne i dagens England, som ble inngått i Wedmore i Somerset år 878.

Traktaten var et resultat av slaget ved Edington i 878, der Alfred den store av England slo de danske styrkene under Guthrum.

Den fastsatte grenser for det området på De britiske øyer som skulle kontrolleres av danene under Danelagen. Danene måtte gi fra seg de områdene av Wessex som de hadde tatt, og trekke seg tilbake til et område nord og øst for den romerske veien Watling Street. Essex, som hadde vært del av Wessex siden 825, ble innlemmet i Det danske kongedømmet East Anglia.
Ombudsmannen for sivile vernepliktige

**Ombudsmannen for sivile vernepliktige** var Stortingets ombudsmann for saker av tjenestelig karakter for personer som utførte, eller skulle utføre, sivil verneplikt. Sivil verneplikt ble opphevet i 2012.

## Kilder
*Om ombudsmannsnemnda for sivile vernepliktige
Stortingets ombudsnemnd for Forsvaret

**Stortingets ombudsnemnd for Forsvaret** er et uavhengig organ oppnevnt av Stortinget etablert i 1952.

Nemnda bidrar til å styrke Stortingets kontroll med Forsvaret, med et særlig fokus på å ivareta interessene til nåværende og tidligere personell. 

Forsvarspersonell som mener at de er uriktig, urettferdig eller urimelig behandlet kan henvende seg til ombudsnemnda, og nemnda gjennomfører i tillegg generelle besøk og befaringer av militære avdelinger og installasjoner.

Ombudsnemnda ledes av et forsvarsombud som velges av Stortinget for fire år av gangen. Roald Linaker har vært forsvarsombud siden 2014.

## Referanser


## Eksterne lenker
* Stortingets ombudsnemnd for Forsvaret
Apayao

**Apayao** er en filippinsk provins i Cordillera Administrative Region i landsdelen Luzon. I nord og i øst er provinsen Cagayan, i sør Kalinga og i vest Abra og Ilocos Norte. Provinssetet er Kabugao.

## Politisk inndeling
Apayao er delt i 7 "municipalities" (landkommuner).

### Landkommuner (municipalities)

## Eksterne lenker
*
Abra

**Abra** er en filippinsk provins i Cordillera Administrative Region i landsdelen Luzon. I nord er provinsen Ilocos Norte, i nordøst Apayao, i sørøst Kalinga, i sør Mountain Province og i sørvest Ilocos Sur. Provinssetet er Bangued.

## Politisk inndeling
Abra er delt i 27 "municipalities" (landkommuner).

**Landkommuner (municipalities)**

## Eksterne lenker
*
Benguet

**Benguet** er en filippinsk provins i Cordillera Administrative Region i landsdelen Luzon. I nord er provinsen Mountain Province, i øst Ifugao og Nueva Vizcaya, i sør Pangasinan og i vest La Union og Ilocos Sur. Provinssetet er La Trinidad.

## Historie
I førspansk tid var fjellene i det som i dag er Benguet bebodd av forskjellige stammer som sammenfatningsvis ble kalt igorot.To av stammene, ibaloi og kankana-ey, var de dominerende.Filippinske antropologer antar at de fleste av stammene er av malayisk opprinnelse. Innbyggerne har utstrakt handel med folkene på lavlandet, som for eksempel ilocos og pangasinan.

I 1572 ledet spanjolen Juan de Salcedo en liten ekspedisjon inn i det sørlige Benguet. Målet var å kolonisere fjellområdet ettersom de hadde hørt om rike gullforekomster. Ekspedisjonen ble imidlertid fordrevet av stammene, og først i 1620 lyktes det en større ekspedisjon å bringe enkelte gullgruver ved La Trinidad under spansk kontroll. Men disse ble etter kort tid forlatt.

På 1800-tallet forsøkte spanjolene med mer ettertrykk å få kontroll med fjellandet i Benguet. Først klarte en ekspedisjon under Guillermo Galvey å kontrollere varig dalen rundt La Trinidad, oppkalt etter hans hustru. I 1846 ble dette distriktet til den nye provinsen La Union, men allerede åtte år senere atter en egen  *comandancia politico-militar*.

Da USA tok over landet, ble det opprettet en sivilregjering i Benguet den 23. november 1900. En kanadisk journalist ble første guvernør av Benguet. Den 18. august 1908 ble så den nærliggende Mountain Province opprettet og ble til subprovins under Benguet.

I 1930-årene begynte gruveselskaper å ta for seg av gullforekomstene i Benguet. Under annen verdenskrig var det kamper her mellom amerikanere og filippinske geriljas på den ene side og japanske okkupanter på den annen.

Den 15. juli 1987 ble den administrative regionen Cordillera grunnlagt, og Benguet ble atter en selvstendig full provins.

## Politisk inndeling
Benguet er delt i 1 «city» (bykommune) og 13 «municipalities» (landkommuner).

### Bykommuner (city)
*Baguio City
*Tuba

### Landkommuner (municipalities)

## Eksterne lenker
*
Mountain Province

**La Montaña** (engelsk *Mountain Province*) er en filippinsk provins i Cordillera Administrative Region i landsdelen Luzon. I nord er provinsene Abra og Kalinga, i øst Isabela, i sør Ifugao, i sørvest Benguet og i vest Ilocos Sur. Provinssetet er Bontoc.

## Politisk inndeling
Mountain Province er delt i 10 *municipalities* (landkommuner).

## Referanser


## Eksterne lenker
*
Misamis Oriental

**Misamis Oriental** er en filippinsk provins i regionen Northern Mindanao i landsdelen Mindanao. Den grenser i øst til Agusan del Norte og Agusan del Sur, og i sør til Bukidnon og Lanao del Norte. Øyprovinsen Camiguin ligger rett utenfor nordkysten. Provinssetet er i Cagayan de Oro City.

## Navnet Misamis Oriental
Navnet Misamis kommer fra *kuyamis* som er en kokosnøtt med søtlig smak. Spanjolene forvansket det. *Oriental* betyr *østlig*.

## Politisk inndeling
Misamis Oriental er delt i 3 "cities" (bykommuner) og 23 "municipalities" (landkommuner).

### Bykommuner (cities)
*Cagayan de Oro City
*El Salvador
*Gingoog City

### Landkommuner (municipalities)

## Eksterne lenker
*
Eisleben

**Lutherstadt Eisleben** er en by i den tyske delstaten Sachsen-Anhalt. Den er mest kjent som Martin Luthers fødested. Byen er hovedby i distriktet Mansfelder Land, og hadde i 2004 21&nbsp;062 innbyggere.

Sammen med Wittenberg hører Eisleben til UNESCOs liste over verdens kulturarv.

## Bilder

Fil:Luther Memorialgebäude.jpg|Martin Luthers fødested.
Fil:Eisleben Markt.jpg|Torget med rådhuset og Andreaskirken
Fil:Luther-eil.jpg|Statue av Martin Luther på torget
Fil:Luthers Sterbehaus Eisleben.jpg|Minnestedet for Martin Luthers død.


## Verdensarvsteder i Eisleben
* Martin Luthers fødested
* Martin Luthers Sterbehaus

## Referanser


## Eksterne lenker
*
Ombud

**Ombud** eller **ombudsmann** er en person eller etat som har som oppgave å beskytte enkeltpersoners eller gruppers interesser og rettigheter gjennom kontroll med forvaltningens virksomhet. Mange ombud arbeider vis-à-vis offentlig myndighetsutøvelse, men noen av ombudene arbeider også med enkeltpersoners rettigheter vis-à-vis andre privatpersoner eller bedrifter.

Ordet er opprinnelig gammelnordisk *umboðsmadr*, og betegnet en kongelig embetsmann (eller person med fullmakt og oppdrag fra kongen) i vikingtid og middelalder. *Ombud* av norrønt *umboð* betyr å gi noen sin fullmakt. Før andre verdenskrig ble betegnelsen i Norge brukt om personer valgt som stortingsrepresentant, kommunestyremedlem og domsmann og da i motsetning til personer som søkt og blitt tilsatt som tjenestemann. Etter krigen ble betegnelsen særlig brukt om embeter eller personer med ansvar for å sikre borgernes retter på forskjellige saksområder.

I sin nåværende betydning er det brukt siden 1809, da den første svenske justisombudsmann ble oppnevnt av Riksdagen. *Ombudsmann* er et av de nordiske ordene som har gått inn i andre språk, som for eksempel engelsk «ombudsman». I 1964 opprettet New Zealand et verv som ombudsmann og i 1968 fikk Storbritannia en ombudsmann med ansvar for å ha tilsyn med forvaltningen og rapportere til Underhuset. Rollen som «омбуцман» (ombutsman) finnes også i flere andre europeiske land.

## Eksempler på ombud i Norge
*Sivilombudet
*Stortingets ombudsnemnd for Forsvaret
*Likestillings- og diskrimineringsombudet
*Forbrukertilsynet, tidligere *Forbrukerombudet*
*Barneombudet
*Personvernombud
*Pasient- og brukerombud
*Elev- og lærlingombud
*Verneombud

## Andre land og forbund
* Den europeiske ombudsmann

## Referanser


## Eksterne lenker
*